Aventura unui bihorean. A găsit muniţie nedetonată din Al Doilea Război Mondial.
Un bărbat din Bihor căuta metale printr-o pădure. Acesta a găsit o grenadă ofensivă funcţională. Muniţia a fost preluată pentru a fi detonată în condiţii de siguranţă.
Un bărbat din judeţul Bihor a avut parte de o adevărat aventură în timp ce folosea un detector de metale în pădurea din Săldăbagiu de Munte, comuna Paleu, relatează Ebihoreanul.Cu ajutorul detectorului, bărbatul a găsit o grenadă ofensivă funcţională şi 40 de cartuşe. Acesta a sunat imediat la 112, iar specialiştii pirotehnişti au ridicat muniţia pentru a putea fi detonată în condiţii de siguranţă."Cele 41 de muniţii au fost transportate şi depozitate în condiţii de siguranţă, în vederea distrugerii ulterioare prin explozie controlată", se arată în comunicatul ISU.